Luc Holtz

De Luc Holtz, gebuer de 14. Juni 1969 an der Stad Lëtzebuerg, ass e lëtzebuergesche Foussballtrainer a fréiere FoussballspillerDe Luc Holtz als Foussballspiller um Site Transfermarkt.

Tëscht dem 12. Oktober 1991 an dem 16. Oktober 2002 huet de Luc Holtz 55-mol fir déi lëtzebuergesch Foussballnationalekipp gespillt an dobäi ee Gol geschossD'Lëscht vun de Lännermatcher (als Spiller) vum Luc Holtz op der Websäit vun European Football.

Hien huet vun 1990 bis 1992 bei de Red Boys Déifferdeng gespillt an ass du bei den Avenir Beggen gewiesselt wou hie bis 1999 bliwwen ass. Vun 1999 bis 2007 war hie beim FC Etzella EttelbréckDe Luc Holtz op der Websäit vun National Football Teams.

Vun 2003 bis 2008 war de Luc Holtz Trainer vum FC Etzella Ettelbréck (bis hien als aktive Foussballspiller opgehalen huet war hie Spillertrainer do). Vun 2008 bis den August 2010 war de Luc Holtz Trainer vun der lëtzebuergescher U21-Foussballnationalekipp. 

 Trainerstatiounen 
 Lëtzebuergesch Foussballnationalekipp 
Vum 3. bis den 18. August 2010 war hien, nom Récktrëtt vum Guy Hellers, Interimstrainer vun der lëtzebuergescher Foussballnationalekipp. Den 18. August 2010 gouf hien dunn Trainer vun der lëtzebuergescher Nationalekipp. Am Juli 2025 huet d'FLF matgedeelt, datt si de Kontrakt mam Luc Holtz no 2025 net verlängere géifen, hie géif déi sechs Qualifikatiounsmatcher am Hierscht 2025 awer nach assuréierenDem Luc Holtz seng Carrière als Trainer op der Websäit transfermarkt. Den 11. August huet d'Federatioun dunn informéiert, den Holtz hätt decidéiert direkt opzehalen, fir eng nei Erausfuerderung am Ausland unzehuelen.

Ënner senger Leedung haten d'Rout Léiwen dee gréisste Succès an hirer Geschichthttps://www.sport-express.ru/football/nation-league/reviews/karlikovoe-chudo-zhdite-lyuksemburg-na-evro-2020-1457792/. D'Hallschent vun de Matcher déi d'Rout Léiwen jee gewonnen hunn, ginn op dem Holtz seng Kap; mam Holtz als Trainer huet Lëtzebuerg 24 offiziell Matcher gewonnen (Stand: August 2025), vun 1911 bis 2010 huet Lëtzebuerg am ganze just 21 Matcher gewonnen. En 10 ans, le foot luxembourgeois aura bientôt plus gagné qu’en… un siècle op lequotidien.lu

 SV Waldhof Mannheim 
Den 12. August gouf hien als Trainer vum SV Waldhof Mannheim, engem Veräin aus der drëtter däitscher Liga, virgestallt.

 Soss 
Säi Fils Kevin spillt och an der Foussballnationalekipphttps://www.rtl.lu/sport/news/a/1356890.html.

 Um Spaweck 

Kategorie:Gebuer 1969
Kategorie:Spiller vun der lëtzebuergescher Foussballnationalekipp
Kategorie:Lëtzebuergesch Foussballtraineren
Kategorie:Trainere vun der lëtzebuergescher Foussballnationalekipp